**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-03-22 Nr. TAR-31

 Posėdžio data 2021-03-17. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 5. SVARSTYTA. Neįgaliųjų sporto projektų finansavimo iš Klaipėdos miesto savivaldybės biudžeto tvarkos aprašo patvirtinimas.

 Pranešėja – R. Rumšienė. Primena, kad nuo 2021 metų finansavimas nebus skiriamas neįgaliųjų projektams iš Neįgaliųjų departamento prie Socialinės apsaugos ir darbo ministerijos, nes Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 buvo patvirtinti Socialinės reabilitacijos paslaugų neįgaliesiems bendruomenėje 2021 metais projektų atrankos konkurso organizavimo nuostatai, kuriuose yra numatyta finansuoti neįgaliųjų socialinės reabilitacijos paslaugas, gerinti neįgaliųjų socialinę integraciją į visuomenę.

 Klaipėdos miesto savivaldybės administracija ir toliau planuoja finansuoti neįgaliųjų sportines veiklas. Klaipėdos miesto savivaldybės Kūno kultūros ir sporto plėtros programoje 2021 metais yra numatytas finansavimas neįgaliųjų sportui (suma 42,0 tūkst.), kuri kasmet iki 2023 metų numatyta didinti po 10 procentų.

 A. Vaitkus teigia, kad arba turėtų mažėti paslaugą gaunančių neįgaliųjų skaičius, arba turime ieškoti resursų didinti finansavimą neįgaliųjų sportui dvigubai (jei yra galimybė - koreguoti biudžetą).

 S. Budinas siūlo II pusmetyje komitetui pristatyti informaciją apie lėšų poreikį.

 A. Kaveckis siūlo 2021 metams numatyti finansavimą neįgaliųjų sportui - 60 tūkst. eurų.

 R. Taraškevičius palaiko S. Budino siūlymą. Siūlo neskubėti su siūlymais, ir, esant poreikiui, persvarstyti neįgaliųjų sportui numatytą finansavimą.

 A. Vaitkus pritaria S. Budino pasiūlymui ir siūlo persvarstyti biudžeto (pakeitimo projektą) eilutę dėl neįgaliųjų sporto finansavimo.

 S. Budinas siūlo pirmiausia išsiaiškinti lėšų poreikį, o paskui planuoti lėšas.

 A. Kaveckis siūlo pritarti pateiktam sprendimo projektui su S. Budino siūlymu (gegužės mėn. komitetui pateikti informaciją apie lėšų poreikį).

 NUTARTA:

 5.1. Pritarti pateiktam sprendimo projektui (bendru sutarimu už-7)

 5.2. Pateikti (gegužės mėn.) komitetui informaciją apie lėšų poreikį neįgaliųjų sportui (finansavimo galimybių peržiūrėjimui).

Posėdžio pirmininkas Aidas Kaveckis

Posėdžio sekretorė Lietutė Demidova